Appel iværksat den 5. april 2012 af EI du Pont de Nemours and Company til prøvelse af dom afsagt af Retten (Syvende Afdeling) den 2. februar 2012 i sag T-76/08, EI du Pont de Nemours and Company m.fl. mod Europa-Kommissionen
(Sag C-172/12 P)
Processprog: engelsk
Parter
Appellant: EI du Pont de Nemours and Company (ved solicitors J. Boyce og A. Lyle-Smythe)
De andre parter i appelsagen: DuPont Performance Elastomers LLC, DuPont Performance Elastomers SA og Europa-Kommissionen
Appellanten har nedlagt følgende påstande
Rettens dom i sag T-76/08 ophæves, for så vidt som den stadfæstede det af Kommissionen fastslåede, hvorefter appellanten havde deltaget i overtrædelsen og var blevet oplagt en bøde.
Kommissionen tilpligtes at betale sagens omkostninger.
Anbringender og væsentligste argumenter
Appellanten har til støtte for appellen anført, at Retten begik en retlig fejl ved at fastslå, at appellanten var ansvarlig for de overtrædelser, der er begået af DuPont Dow Elastomers ("DDE"). Såfremt appellanten gives medhold i dette appelanbringende, følger det heraf, at:
Retten begik en retlig fejl, idet den ikke fastslog, at Kommissionen grundet indtrådt forældelse ikke kunne have pålagt appellanten en bøde for sine datterselskabers deltagelse i perioden forud for etableringen af DDE (hvor appellanten ejede koloprengummivirksomheden), og
for så vidt som Kommissionen grundet indtrådt forældelse ikke kunne have pålagt en bøde og ikke havde godtgjort en berettiget interesse i at træffe en beslutning rettet mod appellanten, begik Retten en retlig fejl ved at fastslå, at appellanten var ansvarlig for sine datterselskabers deltagelse i perioden forud for etableringen af DDE.
____________